stanford-oval/wikipedia huggingface dataset:
יונייטד איירליינס
תא הנוסעים > מחלקה ראשונה

המחלקה הראשונה של יונייטד מוצעת בכל המטוסים הנועדו לטיסות פנים-ארציות. כאשר נעשה שימוש במטוסים אלה בטיסות בין-לאומיות כגון ליעדים במקסיקו, אמריקה המרכזית והקריביים (מלבד פוארטו ריקו), המחלקה ממותגת כ"מחלקת העסקים של יונייטד". משובי המחלקה הראשונה של יונייטד על מטוסים צרי-גוף כוללים מרווח של 97 ס"מ, כאשר מטוסי בואינג 777-200 בתצורה הפנים-ארצית כוללים מושבים המתכווננים למיטה שטוחה לחלוטין, המתחלפים באם פונים קדימה או אחורה, בדומה למושבי פולאריס במטוסי הבואינג 757-200. הנוסעים מקבלים עלייה למטוס וטיפול בכבודה בעדיפות גבוהה, הגשת משקאות לפני ההמראה, ארוחות כלולות ודלפקי צ'ק אין ייעודיים.
בשנת 2015, יונייטד השיקה את מושב המחלקה הראשונה הפנים-ארצית החדש שלה. מושבי העור החדשים כוללים משענות ראש מתכווננות, שולחנות קוקטיילים מגרניט ומעמד לטאבלט. המושבים החדשים הוטמעו לראשונה במטוסי איירבוס A319 ואיירבוס A320, בסופו של דבר בכל המטוסים בתצורה הפנים-ארצית.
בשנת 2019, הוכרז כי יונייטד תגדיל את מספר מושבי המחלקה הראשונה והעסקים במטוסיה ביותר מ-1,600 מושבים חדשים, כולל מטוס הבומברדייה CRJ500, אשר יונייטד היא לקוחת ההשקה שלו.
תא הנוסעים > מחלקת פרימיום פלוס

מחלקת "פרימיום פלוס" היא מוצר מחלקת התיירים פרימיום (אנ') הבין-לאומית של יונייטד. בהשוואה למחלקות התיירים או תיירים פלוס של יונייטד, פרימיום פלוס מציעה יותר שירותים ונוחות. מושבי ההטייה אחורה של מחלקת פרימיום פלוס רחבים יותר, בעלי יותר מקום לרגליים ומשענות לרגליים.
מושבי פרימיום פלוס נמצאים בכל התצורות הבין-לאומיות של המטוסים רחבי-הגוף של יונייטד, בתצורת 2-2-2 במטוסי ה-767, 2-3-2 במטוסי ה-787, ו-2-4-2 במטוסי ה-777.
הסעדה משודרגת מוגשת על צלחות קרמיקה עם משקאות חריפים כלולים. נוסעים מקבלים שמיכה וכרית של Saks Fifth Avenue (אנ'), לצד ערכת נוחות. המטוסים הראשונים עם מושבים אלו כבר טסו באמצע 2018, והשירות הושק במלואו ב-2019. בתקופת ההטמעה מושבים אלו נמכרו במסגרת מחלקת תיירים פלוס.
תא הנוסעים > מחלקת תיירים

מחלקת תיירים זמינה בכל מטוסי יונייטד, ולרוב בעלת מרווח של 79 ס"מ והטייה לאחור של 5–13 ס"מ.
מושבי מחלקת תיירים על מטוסי בואינג 767, בואינג 787 ובואינג 757-200, ורוב מטוסי בואינג 777, כוללים מסך טלוויזיה בגודל 18 ס"מ מאחורי כל מושב. מטוסי איירבוס A319, A320, בואיגנ 737, 757-300 ומטוסי 777-200 בתצורה הפנים-ארצית כוללים בידור המוזרם דרך מערכת הרשת האלחוטית של המטוס למכשירים האישיים של הנוסעים. מספר מטוסי 737 כוללים את מערכת DirecTV. יונייטד מתכננת להוסיף מסכים אישיים מאחורי כל מושב בכל משפחת מטוסי האיירבוס A320 ומטוסי הבואינג 737 עד סוף 2025.
ניתן לקנות אוכל על טיסות פנים-ארציות, לקריביים, וחלק מהטיסות לאמריקה הלטינית. אוכל זה כולל נשנושים, ארוחות טריות וקופסאות נשנוש, תלוי באורך הטיסה ובמרחק. ארוחות כלולות בכל הטיסות הבין-לאומיות האחרות. משקאות ונשנושים קטנים כלולים במחלקת תיריים בטיסות בתוך אמריקה הצפונית. משקאות חריפים ניתנים לרכישה בטיסות בתוך אמריקה הצפונית אך כלולים בטיסות בין-לאומיות, ארוכות-טווח. בטיסות בהן מוגשות ארוחות, נשנוש קוקטייל עם משקה מוגשים מעט אחרי ההמראה, ולאחר מכן מנה עיקרית עם קינוח. טיסות בין-לאומיות ארוכות יותר כוללות גם נשנוש לפני הנחיתה, שלרוב כוללת ארוחת בוקר קלה או כריך.
תא הנוסעים > מחלקת תיירים פלוס

מחלקת "תיירים פלוס" זמינה בכל מטוסי יונייטד. מושבי תיירים פלוס ממוקמים בכמה מהשורות הקדמיות ובמושבי יציאות החירום של מחלקת התיירים ובעלי 5 ס"מ נוספים של הטיה אחורה ו־13–15 ס"מ של מרווח נוסף, או בסה"כ 10–18 ס"מ של הטיה אחורה ו-89–94 ס"מ של מרווח.
מחלקת תיירים פלוס זמינה ללא עלות נוספת לכל חברי פרמייר של מועדון MileagePlus (אנ'). חברי פרמייר 1K, פלטינום וזהב יכולים לבחור מושבי תיירים פלוס, לפחות להם ולעוד נוסע שטס איתם, כאשר חברי פרמייר כסף יכולים לבחור מושב תיירים פלוס רק בצ'ק אין.
תא הנוסעים > מחלקת תיירים הבסיסית

מחלקת התיירים הבסיסית זמינה בקווים מסוימים של יונייטד. כאשר הם נועדו להיות התעריף הנמוך ביותר של יונייטד, תעריפי התיירים הבסיסית מספקים את רוב אותם שירותים המוצעים במחלקת תיריים. לנוסעי מחלקת תיירים הבסיסית לא ניתן לבחור את מושביהם. לרוב מושיבים אותם בחלק האחורי של המטוס. לא ניתן לנוסעי מחלקה זו גם להעלות לתא הנוסעים טרולי, אך לנוסעים מותר להעלות חפץ אישי קטן יותר שיכול להיכנס מתחת למושב שמולם.
נוסעים שקונים כרטיס במחלקת תיירים הבסיסית לא יכולים להשתמש במספר יתרונות שחברות MileagePlus מסוג פרמייר מקנה להם, כגון שדרוגים בחינם.
תוכניות תגמול > מועדון MileagePlus

MileagePlus (אנ') הוא מועדון הנוסע המתמיד של חברת התעופה יונייטד איירליינס. דרגות הפרמייר המפורסמות לקהל הרחב הן פרמייר כסף, פרמייר זהב, פרמייר פלטינום ופרמייר 1K. דרגות לא מפורסמות לקהל הרחב הן 'יונייטד שירותים גלובליים' ו'מעגל היו"ר'.
יונייטד, בהיותה חברה בברית חברות התעופה סטאר אלייאנס, לקוחות המגיעים לדרגות מסוימות זכאים להטבות מסוימות, בהן ניתן להשתמש בכל רשת סטאר אלייאנס. לקוחות פרמייר כסף מקבלים את דרגת סטאר אלייאנס כסף, כאשר לקוחות פרמייר זהב, פרמייר פלטינום ופרמייר 1K מקבלים את דרגת סטאר אלייאנס זהב.
תוכניות תגמול > טרקלינים

טרקליני יונייטד קלאב (אנ') היא רשת טרקלינים המקושרת עם חברות התעופה יונייטד ויונייטד אקספרס. מועדון היונייטד קלאב החליף את מועדון השטיח האדום של יונייטד ואת מועדון הנשיאים של קונטיננטל איירליינס לפני המיזוג של יונייטד עם קונטיננטל.
טרקליני יונייטד פולאריס היא רשת טרקלינים בלעדית הזמינה אך ורק לנוסעי מחלקת העסקים פולאריס של יונייטד בטיסות ארוכות-טווח, בנוסף לנוסעים בטיסות ארוכות-טווח במחלקות עסקים או ראשונה בחברות תעופה בסטאר אלייאנס. שירותים כוללים הסעדה א-לה-קארט, חדרי מקלחת ותאי שינה.
פעילות החברה בישראל

לפני מתקפת שבעה באוקטובר 2023, יונייטד איירליינס הפעילה ארבעה קווי טיסה לישראל, והייתה חברת התעופה הזרה שאינה חברה לטיסות חסך השנייה בגודלה מבחינת נפח הנוסעים בנתב"ג.
רשימת הקווים לפי תאריך השקתם (מהישן לחדש):
פעילות החברה בישראל > קו ניו יורק (ניוארק) – תל אביב

לאחר המיזוג עם קונטיננטל ב-2010, החברה ירשה את הקו שקונטיננטל הפעילה בין ניו יורק (ניוארק) לתל אביב. החברה הפעילה 2 טיסות יומיות בין ניוארק לתל אביב, במטוסים מדגם בואינג 787-10.
קו הטיסה פעל עד מתקפת שבעה באוקטובר 2023, שגרמה להשהייה של הקו. יונייטד חזרה להפעיל את הקו במרץ 2024, אך עקב המתקפה האיראנית על ישראל באפריל 2024, השהתה את הקו עד לחודש יוני. והשהתה מחדש בסוף יולי השהיית פעילות החברה בישראל עקב ההתנקשות באסמאעיל הנייה והמתיחות במזרח התיכון, אין תאריך לחידוש הקו.
פעילות החברה בישראל > קו סן פרנסיסקו – תל אביב

החל מ-1 באפריל 2016, מפעילה החברה טיסות ישירות בין תל אביב לנמל הבית שלה בנמל התעופה הבין-לאומי של סן פרנסיסקו. יונייטד היא חברת התעופה הראשונה המפעילה טיסות ישירות בין שתי הערים, והחברה האמריקאית הראשונה המציעה טיסות בין החוף המערבי בארצות הברית לישראל.
דן שפירו, שגריר ארצות הברית בישראל דאז, אמר עם ההכרזה על השקת הקו: "אלה הן בהחלט חדשות מבורכות. קו הטיסות החדש והישיר של יונייטד איירליינס בין תל אביב לסן פרנסיסקו ימשיך ויחזק את מערכת היחסים המסחרית, התרבותית והבינאישית בין ארצות הברית וישראל. הטיסות הללו ישרתו שיתופי פעולה טכנולוגיים בין חברות הייטק בחוף המערבי לבין קהילת הסטארטאפים כאן, בישראל, וכן יאפשרו את המעורבות האישית בין ישראלים ואמריקאים".
בקו הטיסה פעלה טיסה יומית אחת במטוס מדגם בואינג 777-300ER.
קו הטיסה פעל עד מתקפת שבעה באוקטובר 2023, ומאז אין תאריך לחידושו.
פעילות החברה בישראל > קו וושינגטון-דאלס – תל אביב

החל מ-22 במאי 2019 הפעילה החברה קו ישיר בין וושינגטון די.סי לתל אביב. עם 4 טיסות שבועיות במטוסי הבואינג 787-8.
קו הטיסה פעל עד מתקפת שבעה באוקטובר 2023, ומאז אין תאריך לחידושו.
פעילות החברה בישראל > קו שיקגו-או'הייר – תל אביב

החל מ-11 בספטמבר 2020 החברה הפעילה 4 טיסות שבועיות בקו בין שיקגו לתל אביב, במטוסים מדגם בואינג 787-8.
קו הטיסה פעל עד מתקפת שבעה באוקטובר 2023, ומאז אין תאריך לחידושו.
ראו גם

טיסה 692 של יונייטד איירליינס
טיסה 175 של יונייטד איירליינס
טיסה 93 של יונייטד איירליינס
הערות שוליים

1 2 3  Leadership Bios, United Airlines
↑  XBRL Viewer, www.sec.gov
1 2 3 4 5 6 7 8  Our hub airports, United Airlines
↑  פרטי צי המטוסים של יונייטד איירליינס, באתר planespotters.net
↑  United Airlines, United Airlines Unveils Reimagined International Travel Experience – United Polaris Business Class, www.prnewswire.com
1 2  The United Polaris experience, United
1 2  Inflight dining menu, United
↑  United Flight Information, www.seatguru.com
↑  GrahamSmith, United debuts new domestic first class seat, Business Traveller, 2015
↑  Ben Mutzabaugh, United adds upgrade-friendly premium seats in battle for big spenders, USA TODAY
↑  Edward Russell2018-04-19T13:51:45+01:00, United plans premium economy launch in 2019, Flight Global
↑  DIRECTV, United
↑  Quentin Fottrell, United joins this very short list of airlines that still give you ‘free’ snacks, MarketWatch, 2015
↑  Economy Plus, United
↑  United Airlines, United Airlines Launches New Basic Economy Fare for Twin Cities Travel, www.prnewswire.com
↑  Basic Economy, United
↑  United MileagePlus program, United
↑  Premier status, United
↑  Benefits of Premier status, United
↑  Chicago Tribune | Chicago Tribune, United Continental renames lounges United Clubs, Chicago Tribune, ‏2011-09-30
↑  United Club and United Polaris lounge access, United
↑  [chrome-extension://efaidnbmnnnibpcajpcglclefindmkaj/https://www.iaa.gov.il/media/rcxdogag/דוח-חודשי-מונגש-ספטמבר.pdf דו"ח פעילות ספטמבר 2023], באתר רשות שדות התעופה
↑  נבו טרבלסי, ‏אמירייטס גם ביטלה את הטיסות לישראל. אילו חברות תעופה עדיין מגיעות?, באתר גלובס, 11 באוקטובר 2023
↑  רואי אזולאי, חזרה לישראל: יונייטד איירליינס נחתה בישראל, באתר פספורטניוז, ‏7 ביוני 2024
↑  איריס ליפשיץ-קליגר, אחרי התקיפה באיראן: אלה החברות שלא טסות לנתב"ג, באתר ynet, 20 באפריל 2024
1 2 3 4  עמית קוטלר, כך תיראה חזרתה של United מארה"ב לישראל, באתר פספורטניוז, ‏2 במרץ 2024
↑  סתיו ליבנה, ‏חברת התעופה יונייטד מבטלת טיסות לישראל עד להודעה חדשה, באתר גלובס, 31 ביולי 2024
↑  יונייטד משיקה טיסות ישירות לסן פרנסיסקו, באתר מסע אחר, ‏30 במרץ 2016
| --- | --- |
בקרת זהויות :  NLI: 987007570738305171  GND: 5321482-1  ISNI: 0000 0000 9950 5471  LCCN: n82075719  MusicBrainz: 9886d93e-11d4-44b5-ad68-aa5d8e8d86b6  NLA: 49283176  VIAF: 147768461   WorldCat (עם VIAF): 147768461 
בואינג 787-8 של החברה בנמל התעופה לונדון הית'רו
מושב יונייטד פולאריס.
איירבוס-A320, בצביעה החדשה של החברה.
מושב פרימיום פלוס של יונייטד במטוס מסוג בואינג 787 דרימליינר.
מושבי מחלקת תיריים על מטוס מסוג בואינג 787-10 דרימליינר.
מושבי מחלקת תיירים על מטוס מסוג איירבוס A320.
כרטיסי מועדון ה-MileagePlus של יונייטד. לא מונפקים חדשים, וישנו תחליף להם באפליקציה של יונייטד.
שלט הכניסה לטרקלין יונייטד פולאריס בנמל התעופה שיקגו או'הייר.
דן שפירו, ישראל כ"ץ ואופיר אקוניס בטקס חנוכת קו הטיסות החדש והישיר של יונייטד איירליינס בין תל אביב לסן פרנסיסקו. בית השגריר, מרץ 2016
נמל התעופה וושינגטון דאלס.
ג'ון לינץ' (שחקן)

| --- | --- |

 לידה:  26 בדצמבר 1961 (בן 63) קורינגשגו, הממלכה המאוחדת 
 מדינה:  הממלכה המאוחדת, אירלנד 
 תקופת הפעילות:  מ-1984 
 מקום לימודים:  בית הספר המרכזי לנאום ודרמה בלונדון 
 בן או בת זוג:  מרי מק'גקיאן (1997–2012) 
 פרסים והוקרה:  פרס AACTA לשחקן הטוב ביותר בתפקיד ראשי (1995) 
 פרופיל ב-IMDb
 
ג'ון לינץ' (באנגלית: John Lynch; נולד ב-26 בדצמבר 1961) הוא שחקן וסופר צפון אירי. הוא זכה בפרס האקדמיה האוסטרלית לקולנוע וטלוויזיה (AACTA) לשחקן הטוב ביותר על תפקידו בסרט "אנג'ל בייבי" משנת 1995. תפקידים נוספים שלו בקולנוע היו בסרטים "קאל" (1984), "סוד הגן הנעלם" (1993), "בשם האב" (1993), ו"דלתות מסתובבות" (1998). לינץ' כתב שני רומנים "Torn Water" ו-"Falling Out of Heaven".
ביוגרפיה

לינץ' נולד בקורינגשגו (Corrinshego) במחוז ארמה שבצפון אירלנד. הוא למד בבית הספר סיינט קולמן קולג' בניורי. לינץ' החל לשחק במחזות בשפה האירית כשהיה בבית הספר בשנים הראשונות של הסכסוך בצפון אילנד. הוא הבכור למשפחה בת חמישה ילדים. אביו הוא אירי, ואמו איטלקייה מטריבנטו (קמפובאסו). אחותו הצעירה סוזן היא שחקנית קולנוע וטלוויזיה.
לינץ' הופיע במספר רב של סרטי קולנוע שעוסקים ב"צרות" של צפון אירלנד כגון "קאל" (1984) יחד עם הלן מירן, "בשם האב" (1993) עם דניאל דיי-לואיס, "איש תחנת הרכבת" (1992) לצדם של ג'ולי כריסטי ודונלד סאת'רלנד, "Nothing Personal" ו"בזכות האם" (1996). עוד עם מירן שיחק ב-2002 בסרט "אוולין".
ב-1991 כיכב לינץ' בתפקיד משנה בסרט "אדוארד השני" של דרק ג'רמן. ב-1993 שיחק בתפקיד לורד קרייבן בסרטה של אגניישקה הולנד "סוד הגן הנעלם". ב-1994 הופיע בסרט "סוד האי הנעזב", וב-1998 גילם את ג'רי בסרט "דלתות מסתובבות".
לינץ' גילם את דמות של הכדורגלן ג'ורג' בסט בסרט "בסט" משנת 2000, לו כתב את התסריט יחד עם אשתו, מרי מקגוויקן, שגם ביימה את הסרט. בהופעתו בסרט האוסטרלי "אנג'ל בייבי" זכה לינץ' בפרס השחקן הטוב ביותר של מכון הסרטים האוסטרלי, ובפרס מבקרי הקולנוע האוסטרלי. ב-1996 היה מועמד לפרס סטלייט על תפקידו בסרט "מול פלנדרס". ב-1998 עבד עם הבמאית הבלגית מריון הנסל בעיבוד שלה לרומן "The Quarry" (הידוע גם בשם "La Faille"), שזכה בפרס הסרט הטוב ביותר בפסטיבל הסרטים של מונטריאול.
הוא היה מועמד לפרס באפט"א על הופעתו בסרט "קאל", כמו גם לפרס הקולנוע והטלוויזיה האירי (IFTA) על תפקידו בסרט "The Baby War". לינץ' כיכב בתפקיד סטיבן בסרט "Five Day Shelter" שזכה בפרס האקדמיה האירופית לקולנוע, והתמודד בתחרות בפסטיבל הסרטים של רומא. ב-211 שיחק לינץ' בתפקיד הראשי בסרט "Ghosted". ב-2012 הופיע בעיבוד הקולנועי לספר "Private Peaceful" מאת מייקל מורפורגו.
לינץ' כתב ופרסם שני ספרים. הרומן הראשון שלו "Torn Water" יצא לאור בנובמבר 2005 בהוצאת HarperCollins. ספרו השני "Falling Out of Heaven" יצא לאור ב-13 במאי 2010 באותה הוצאה.
הערות שוליים

1 2 3 4  Contemporary Theatre, Film and Television, vol 52 (2003), Gale, Detroit
↑  Attore Lynch è cittadino di Trivento, ANSA, 27 luglio 2015
1 2 3  "John Lynch". IMDb.
↑  The Nativity, BBC, November 2010; retrieved 21 December 2010.
| 0 | 1 | 2 |
| --- | --- | --- |
| הקודם: 1994: ניקולס הופ (ילד רע) | פרסי מכון הקולנוע האוסטרלי – השחקן הראשי הטוב ביותר   1995: ג'ון לינץ' (אנג'ל בייבי)  | הבא: 1996: ג'פרי ראש (ניצוצות) |
| --- | --- |
בקרת זהויות :  NLI: 987007458861505171  PLWABN: 9810664136905606  BIBSYS: 6095991  BnF: cb14201238j (data)  GND: 1026169143  ISNI: 0000 0001 1511 8149  LCCN: no97006803  NKC: xx0183169  NTA: 142096636  SUDOC: 061432911  VIAF: 90681418   WorldCat (עם VIAF): 90681418
מורן שוב רובשוב

| --- | --- |
אין תמונה חופשית
 לידה:  19 במרץ 1968 (בת 56) גני עם, ישראל
 לאום:  ישראל
 בן או בת זוג:  אביאל רובשוב 
 
מורן שוב (נולדה ב-19 במרץ 1968) היא אוצרת, עורכת, אמנית, מחברת, מרצה ומוציאה לאור ישראלית. בעבודתה היא עוסקת בשילוב שבין טקסט ודימוי.
ביוגרפיה

מורן שוב נולדה וגדלה במושב גני עם. הוריה הם שרה שוב, משוררת וחוקרת חגי ישראל ומועדיו, וד"ר יוסף שוב, אגרונום שתיאר לראשונה את המבנה המורפולוגי של צמח הגרברה, וממציא השם סוסיתא למכונית הישראלית הראשונה. שוב היא אחותם של מבקרת הקולנוע יעל שוב (1962), השחקן עמוס שוב (1967–2015) ונגן הגיטרה הקלאסית עודד שוב (1969). בן זוגה של מורן שוב היה אביאל רובשוב פילוסוף, מוזיקאי, משורר ומשפטן.
ב-1991 סיימה לימודי צילום במרכז האקדמי (אז המכללה) לעיצוב ולאמנות ויצו חיפה, וב-1996 השלימה תואר ראשון בספרות ובפילוסופיה, באוניברסיטת תל אביב.
בלימודיה התמקדה שוב באקפראסיס, תיאור ספרותי מילולי של האמנות החזותית, וכן בחיבורים אחרים של דימוי וטקסט אשר המשיכו להעסיק אותה לאורך עבודתה המקצועית כאוצרת. המטאפורה, הכורכת דימוי ומילה, היא מוטיב מרכזי בכל אחד מהשדות בהם היא יוצרת ופעילה.
בשנת 2003 יזמה שוב את פרויקט "נגה היקרה", מקומון וחלון אמנות שאצרה בשכונת נגה ביפו עד 2010. בין השנים 2010–2011 השתתפה[דרוש מקור][מפני ש...] שוב ב"מובילים תרבות" – תוכנית העשרה למצוינות של מנהלים אמנותיים ביוזמת מנהל תרבות ופורום מוסדות התרבות בישראל, והייתה בין מובילי[דרוש מקור][דרושה הבהרה] "בית הדין העממי לדיור ציבורי" שהתכנס במוזיאון בית ריבק בבת ים בשנת 2012. בין השנים 2015–2018 הייתה אוצרת ההקמה של בית לעברית ראשון לציון – מרכז תרבות מוזיאלי לשפה העברית, שתוכנן לקום בעיר (תהליך ההקמה נעצר במאי 2018). היא כתבה את פרוגרמת האוצרות והתוכן, ערכה את אתר האינטרנט ופיתחה יצירת תשתית לפעילויות תרבות בנושא העברית ברחבי העיר ראשון לציון.
שוב פרסמה מאמרים, מסות ופרוזה לירית בכתבי עת ישראליים שונים, ופרסמה עד כה שני ספרים: "משירי פהמי נורין" (הוצאת תרסט, 2020) ו"אני דוברת שבע שפות וכולן עברית" (הוצאת מקום לשירה, 2021). היא ניהלה את ההוצאה לאור של בית הספר לאמנות קמרה אובסקורה (1997–2002). עבדה לצד אדם ברוך כעורכת ומפיקה של הפרויקטים שלו: ספרים, תערוכות ואחרים (1997–2008). בנוסף, היא צילמה וכתבה את המדור "מראה מקום" בנושא אסתטיקה ושפה למגזין "טקסטורה" של גלובס (2000–2003) וכן צילמה וכתבה את המדור "חיי מדף" במוסף הספרים של לאשה, "שיחות עם אוהבי ספרים" (2008-2006). בשנים 2011–2016 הייתה שוב חברה בקבוצת אנטייטלד (מגזין אינטרנט לעיצוב אמנות ותרבות), ופרסמה טקסטים ועבודות אמנות מדי חודש. בשנים 2011–2015 הייתה חברה בקבוצת המחקר האקדמית לצילום Photo-Lexic, של מרכז מינרבה למדעי הרוח באוניברסיטת תל אביב, ובשנים 2015–2017 פרסמה את המדור החודשי "מילים מפוסלות", שעסק בשפה ובדימוי, במגזין "בסיס" (מגזין אינטרנט של בית הספר לאמנות בסיס).
שוב לימדה בבצלאל בירושלים קורס על קטלוגים באמנות (2013–2015), ומאז שנת 2015 היא מלמדת בבית הספר לאמנויות המילה בירושלים את הקורס "אותיות פורחות באוויר". בין השנים 2013–2019 הייתה חברת מועצת הפיס לתרבות ולאמנות[דרוש מקור], חברה בוועדה לאמנות חזותית ובוועדה לספרות ושירה[דרוש מקור], שימשה כיו"ר הוועדה הבינתחומית ובהמשך כיו"ר הוועדה לאמנות חזותית[דרוש מקור].
פעילות אוצרותית

במהלך הקריירה שלה פיתחה מורן שוב תזה ופרקטיקה בכל התערוכות שאצרה שנועדו לאפשר לצופה להישאר ערני בשונה מהתחושה שזכתה לכינוי "עייפת המוזיאונים". על פי תזה ופרקטיקה אלה, אותן היא מכנה "הלימה", תפקיד האוצר לייצר התאמה בין הנושא הפנים פנימי של התערוכה לבין האפקט שלה על הקהל.
פעילות אוצרותית > "נגה היקרה"

חלון האמנות של "נגה היקרה" פעל בין השנים 2004–2010 בשכונת מגוריה, שכונת נגה ביפו. שנה קודם לכן ב-2003 הוציאו לאור מורן שוב וגיל טבת את העיתון נגה היקרה (בערבית: נגה אל עַ'לְיָיה, نوغا – الغالية) שנכתב, נערך, צולם ועוצב על ידי תושבי השכונה. חלון האמנות החל כוויטרינה קטנה ששימשה בעבר חנות טקסטיל ברחוב רוחמה 6, הרחוב החוצה את השכונה מרחוב אילת ועד לדרך סלמה, בהמשך התרחב ועבר לרוחמה 7 ולרוחמה 8. החלון הואר מדי לילה והיה נגיש לעוברי אורח 24 שעות ביממה. לאורך שש שנים אצרה בו שוב רובשוב למעלה מארבעים תערוכות של אמנים, ביניהם גם אמנים שפעלו בשכונה. בערבי הפתיחה הייתה התערוכה פולשת מן החלון על מידותיו הקטנות (מטר על שני מטר) אל הרחוב באמצעות מיצבים, מיצגים, מוזיקה ובעיקר באמצעות הקרנות ענק של עבודות וידאו או שקופיות על הקירות שמסביב לחלון.
ב-2008 בעקבות פרויקט נדל"ן רחב היקף נהרסו המבנים הנמוכים ובתי המלאכה לטובת בניה רוויה שהובילה בסופו של דבר לסגירת החלון ב-2010. במאמרה מ-2014 התייחסה שוב רובשוב לנסיבות הסגירה של הפרויקט: "כמחאה על הצל הכבד שמטילה הבנייה לגובה על השכונה, החשכתי את חלון האמנות המקורי הראשון, פשוטו כמשמעו, בעבודה לה קראתי 'לא תראו'. מאז אני אוצרת ומבקשת להאיר מקומות אחרים".
פעילות אוצרותית > "נגה היקרה" > תערוכות בנגה היקרה

מורן שוב, נֹ גָ ה מוֹ נָ ה מוּר, צילום, מרץ 2004
יעל גורן שטראוס, אור פִּילִּים, רישום, מאי 2004
אורית חביב, מודל לחיקוי, ציור ומודל ארכיטקטוני, יוני 2004
אורי לוינסון, שרירות, צילום, יולי–אוגוסט 2004
יגאל שתיים, אובייקטים פנימיים, שולחן אור, ספטמבר 2004
רינת פודיסוק רייזנר, יורצייט, קולאז', אוקטובר–נובמבר 2004
אורלי מיברג ואדם ברוך, דיוקן אמי, ציור וטקסט, דצמבר 2004 – ינואר 2005
אמן אנונימי, יופי, מיצב מִחזור, פברואר 2005
אסף עברון, אין חדש תחת השמש אין יום דומה ליומו, צילום, מרץ 2005
8 אמנים, חלון תערוכה קבוצתית במלאת שנה לחלון האמנות, אפריל 2005
אריאל ינאי שני, אור שחור, צילום, ערב יום השואה, מאי 2005
ארבה ח'צטוריאן, יום הולדת, ציור, יוני 2005
דן רייזנר, אוטו ממול, ציור, אוגוסט 2005
אמנים מנגה ואמנים אורחים, רשות הרבים, ברחבי השכונה, 27 באוגוסט 2005, בשיתוף עם מעין שלף
יהושע פרונט, חצר אחורית, רישום וטקסט, ספטמבר–אוקטובר 2005
שמאי גיבש, נגה בקרמיקה, ציור בקרמיקה, נובמבר 2005
יואב סיני, קדימה, צילום רדי מייד, דצמבר 2005
איל ראובני, 50 דרכים להעמיד אובליסק, פיסול, ינואר 2006
טוני בנימין, אריחים מדברים, ציור באריחים, פברואר 2006
מורן שוב ולנה רובין, אֵין מיצב בחירות – 2006, צילום וטקסט, מרץ–אפריל 2006
מיה סלע, סוגה עילית, הצגת שיר על קיר, מאי–יוני 2006
עדי פקט, קלמנטין איננה, צילומים מתוך הפליקר, יוני–יולי 2006
נעמה מילר, Red Flag, ציור, אוגוסט 2006
רונן אידלמן, חולצה בעד ונגד, מיצב חולצות, ספטמבר 2006
אריאלה שביד, מכתב למערכת, עיבוד לצילומים של מיקי קרצמן, ספטמבר–אוקטובר 2006
אהוד שגב, סגולה נפלאה לומר, פיסול באור ניאון, נובמבר–דצמבר 2006
קבוצתית – 22 אמנים, בחסות האור, עבודות אור, 29 בדצמבר 2007 (מעבר חגיגי לחלון החדש)
דנה לוי, מוזיאון אדום, קולאז' דיגיטלי, ינואר–פברואר 2008
יואב בן דב, ירח נוגה, מיצב מואר, פברואר–מרץ 2008
מורן שוב, המבט, האחר, צילום, מרץ–אפריל 2008
דודו בכר, Off Screen, צילום, מאי–יוני 2008
שולי שטראוס, ריצת משוכות, למשך ימי האולימפיאדה, אוגוסט 2008
ליהי שמאי, קונטרול, הצבה, אוגוסט–ספטמבר 2008
ורד חרותי, אל תביטי לאחור, אוקטובר–נובמבר 2008
שחף הבר, People You May Know, צילום, דצמבר 2008
נעמה מילר, State of, ציור, ינואר 2009
רותי אגסי, מחוות נוף, צילום, אפריל–מאי 2009
שגית זלוף נמיר, השהיה, צילום, יוני–יולי 2009
מילכה בסל, The Offering, ציור, יולי–ספטמבר 2009
אילי לוי, מיזז, ספטמבר–אוקטובר 2009
פאהד חלבי, קיר ועוד קיר, הצבה פיסולית ווידאו, נובמבר–דצמבר 2009
תערוכת ילדים: יונתן רייזנר, דניאלה אביעד צלאל, תמר פימנטל, יהל בן דב, ג'אנגל ג'ים, ינואר 2010
אינגה פונר קוקוס, 24 שעות באוגוסט, וידאו וצילום, אוקטובר–נובמבר 2010
פעילות אוצרותית > אוצרות תערוכות (מבחר)

רשות הרבים, אמני "נגה היקרה" ואמנים אורחים (בשיתוף מעין שלף) במרחב הציבורי של שכונת נגה ביפו, 2005
ניסוי כלים, תערוכות הקבוצתיות, מרכז ביכורי העיתים בתל אביב, 2006–2008
כאן ייפתח סניף AM:PM הקמת סניף שלם של הסופר מרקט על מדפיו ומוצריו באחד מחללי התערוכה של ניסוי כלים 3, מרכז ביכורי העתים, תל אביב, 2006
לא תִראו, גלריה לאמנות אום אל-פחם, 2007
לווייתנים, (ביחד עם אילן ויזגן), שדרות לב העיר תל אביב-יפו, במסגרת ערב "אוהבים אמנות" של פתיחת עונת התערוכות בעיר, 2007
בחסות האור, 22 אמנים בתערוכת עבודות אור במרחב הציבורי של ככר סגולה בשכונת נגה ביפו, 2007
לונה-פארק שאין דומה לו, שדרות לב העיר תל אביב-יפו, במסגרת ערב "אוהבים אמנות" של פתיחת עונת התערוכות בעיר, 2008
ואין לך דבר שאין לו מקום, בית האמנים בתל אביב, 2010
קול המון: מחאה ציבורית – על המרחב שמכוון את הפעולה, תערוכה קבוצתית בבית אבי חי בירושלים, 2012
בִּרְאוֹתוֹ, אברהם פסו, גלריה זיסמן, תל אביב, 2012
עדות מקומית – התערוכה השנתית של צילום עיתונאי ודוקומנטרי, מוזיאון ארץ ישראל ברמת אביב, 2012–2013
תמונת טבע, מוזיאון ארץ ישראל, 2014-2013
טראפיק, תערוכת בלוג הצילום "חשיפה" "של עיתון "הארץ", נמל יפו, 2014
ואולי היה זה חלומי – על המאיירת צלה בינדר שאיירה אל תוך הספרים. במסגרת שנת אלתרמן בתל אביב, 2020
פעילות אוצרותית > כתיבת תסכיתים לתערוכות

2013 מוזיאון ישראל, ירושלים, "והאש גם היא את המים לא"
2017 מוזיאון הרצליה, "מכתבים אל צלה", לתערוכה עיניים שמחות לצלה בינדר
2019 מוזיאון הרצליה, "הצפה", לתערוכה של ניבי אלרואי תהום מריאנה
עריכה, הפקה והוצאה לאור (מבחר)

בין השנים 2000–2004 ערכה והפיקה את ספריו של אדם ברוך: טרילוגיית הספרים סדר יום, בתום לב וחיינו, בהוצאת כתר; מה נשמע בבית בהוצאת דביר; ואת הסרט והתערוכה עד ראייה, במוזיאון תל אביב לאמנות ועבור רשת, ערוץ 2
בשנים שנים 2002 ו-2007 שימשה כיועצת אמנותית לעיצוב ספריו של אדמיאל קוסמן מסכת גברים ומסכת נשים, בהוצאת כתר
ב-2003 ניהלה את עריכת התוכן וההפקה של 100 שנה ללאומי, סרט וספר לכבוד 100 שנים להיווסדו של בנק לאומי
בין השנים 2003–2007 ערכה והוציאה לאור, ביחד עם גיל טבת, את העיתון נגה היקרה, בשכונת נגה ביפו
ב-2010 ערכה (בשיתוף רינו צרור ושירה אביעד) את הספר אדם ברוך, תקשורת: אנתולוגיה, 1972–2008, בהוצאת דביר; ואת הספר פקעת קורי אור, לאמנית ליאת ליכטמן, בהוצאת רסלינג
ב-2012 ערכה והוציאה לאור את בִּראותו, מגזין (קטלוג) חינמי מיוחד ב-5,000 עותקים לתערוכתו של אברהם פסו
השתתפות בתערוכות ובפרויקטים (מבחר)

עיוורים שוחרי אמנות פעולה אמנותית של קבוצת נגה היקרה (בשיתוף רננה רז) במוזיאון תל אביב ובגלריות, 2005
אמנות הארץ 5 ברידינג תל אביב (אוצרת: טל בן צבי), 2006
כאן ייפתח סניף AM:PM – הקמת סניף שלם של הסופרמרקט התל אביבי על מדפיו ומוצריו באחד מחללי התערוכה של ניסוי כלים 3, מרכז ביכורי העתים, תל אביב, 2006
נהר בן-גוריון בת-ים פסטיבל בת-ים הבינלאומי לתיאטרון רחוב (מנהל אמנותי: עתי ציטרון), 2007
אני אקצור, עבודת וידאו בתערוכת מלאכת כפיים, בבית הגפן, במסגרת אירועי החג של החגים, חיפה (אוצרת: דליה מרקוביץ'), 2007
גלגל ענק ענק בתערוכת החוצות לונה-פארק שאין דומה לו, תל אביב, 2008
הובילה את פרויקט "פסל קדישמן חוזר לכיכר" של מנשה קדישמן ממחסני שפ"ע של עיריית תל אביב למקומו בכיכר היכל התרבות-הבימה מאז 1972, 2010
Art Symposium and exhibition, Fondazione Cassa di Risparmio di San Miniato, Tuscany, Italy (6-13.6.2010)
Art Symposium and exhibition, Neustadt, Germany (27.6-3.7.2011)
כעלה נידף, בתערוכה מובי דיק, מוזיאון תל אביב לאמנות (אוצרת: דלית מתתיהו), 2013
ויקרא במדבר דברים, תערוכת יחיד, חנות הספרים המגדלור בתל אביב (2014)
חקרה את עבודת מאיירת ספרי הילדים צלה בינדר (2016). תוצרי המחקר הוצגו בתערוכה עיניים שמחות לצלה בינדר במוזיאון הרצליה לאמנות עכשווית (אוצרות: ד"ר איה לוריא), 2017